|  |  |
| --- | --- |
|  | 22. august 2014Pressemeddelelse |
|   | Forskning og FormidlingFormidling41 20 60 19Nynne.bojsen.faartoft@natmus.dk |

**International konference på Musikmuseet**

Den årlige konference i CIMCIM, musikmuseernes faglige ståsted, bliver i år afholdt i Norden som en rejsende konference mellem Stockholm, Turku, København og Trondheim fra d. 24. – 31. august.

Den årlige konference inden for rammerne af CIMCIM (Comité International des Musées et Collections d'Instruments de Musique) – under UNESCO’s museumsorganisation ICOM – afholdes i år i Norden som en rejsende konference mellem byerne Stockholm, Turku, København og Trondheim.

CIMCIM er musikmuseernes faglige ståsted, og organisationens årlige internationale konference tiltrækker specialister fra hele verden. Årets konference arrangeres i tæt samarbejde mellem Musikmuseet/Nationalmuseet i København, Ringve Musikkmuseum og Rockheim i Trondheim, Stiftelsen Musikkulturens Främjande og Scenkonstmuseet i Stockholm samt Sibeliusmuseum i Turku.

Musikmuseerne i Sverige, Finland, Norge og Danmark etablerede i 2001 et netværk, og museerne har stort udbytte af det faglige samarbejde inden for indsamling, registrering, bevaring, udforskning og formidling af musikmuseernes særlige emneområder.

Med konferencens tema Collectors at Music Museums – Reasons and Means ønsker de nordiske musikmuseer at dele egne erfaringer og præsentere og diskutere en række nye formidlingstiltag med kolleger fra det internationale musikmuseumsmiljø. Konferencen er arrangeret af de fire landes musikmuseer og finder sted på de seks involverede museer.

Musikmuseets overinspektør Lisbet Torp er netop tiltrådt sin anden periode som præsident for CIMCIM. Årets konference er støttet af Nordisk Kulturfond.

**Til pressen:**Pressen er velkommen til at overvære konferencens oplæg og paneldebat torsdag d. 28. august på Musikmuseet i det tidligere Radiohus i København.

Kontakt Nynne Bojsen Faartoft (se kontaktoplysninger nedenfor), hvis du ønsker at overvære oplæggene, vil høre mere eller få et detaljeret program for konferencen.

OBS: Der er ikke mulighed for at lave lange interviews på selve dagen, men Musikmuseets kontaktpersoner besvarer gerne spørgsmål i pausen kl. 11.00-11.30 eller laver efterfølgende interviewaftaler.

**For yderligere oplysninger kontakt:**

Lisbet Torp, overinspektør, Musikmuseet.
Tlf.: 41 20 63 00. E-mail: lisbet.torp@natmus.dk

Nynne Bojsen Faartoft, pressemedarbejder, Nationalmuseet.
Tlf.: 41 20 60 19. E-mail: nynne.bojsen.faartoft@natmus.dk